**Projekts**

Pielikums

Madonas novada pašvaldības domes

30.09.2025. lēmumam Nr. 192

(protokols Nr. 9, 30. p)

**ZEMES PATAPINĀJUMA LĪGUMS Nr. L-\_\_\_/2025**

Rīgā, *dokumenta datums skatāms laika zīmogā*

**Valsts akciju sabiedrība “Latvijas dzelzceļš”**, vienotais reģistrācijas Nr.40003032065, tās valdes priekšsēdētāja Arta Grinberga personā, kurš rīkojas saskaņā ar 2024.gada 1. jūlijā izdoto Valdes lēmumu Nr.VL-1.6/220-2024 “Parastā komercpilnvara (A.Grinbergs)”, turpmāk – Patapinātājs, no vienas puses, un

 **Madonas novada pašvaldība**, reģistrācijas Nr. 90000054572, kuras vārdā saskaņā ar Latvijas Republikas likumu „Pašvaldību likums” un 2025. gada 4. jūlija Madonas novada pašvaldības saistošajiem noteikumiem Nr. 1 “Madonas novada pašvaldības nolikums” 13.15. un 2025. gada 1. jūlija Madonas novada pašvaldības domes lēmumu Nr. 2 (protokols Nr. 1; 2. p.) rīkojas domes priekšsēdētājs Agris Lungevičs, turpmāk – Patapinājuma ņēmējs, no otras puses,

abi kopā turpmāk – Puses, katrs atsevišķi – Puse, brīvi paužot savu gribu, bez viltus vai maldiem, vienojas noslēgt šāda satura līgumu, turpmāk – Līgums:

1. **Līguma priekšmets**
	1. Patapinātājs nodod un Patapinājuma ņēmējs pieņem bezatlīdzības lietošanā zemes vienības daļas, tajā skaitā:
		1. zemes vienības daļa **8000 m²** platībā ar kadastra apzīmējumu 7054 008 0594, adrese: **Parka iela 1A, Ērgļi, Ērgļu pagasts, Madonas novads**;
		2. zemes vienības daļa **41972 m2** platībā ar kadastra apzīmējumu 7054 008 0508, adrese: **Stacijas iela10, Ērgļi, Ērgļu pagasts, Madonas novads**;
		3. zemes vienības daļa **234000 m2** platībā ar kadastra apzīmējumu 7054 009 0057, adrese: **Ērgļu pagasts, Madonas novads**, turpmāk tekstā visi kopā saukti – zemesgabali, katrs atsevišķi – zemesgabals.
	2. Patapinātājs nodod un Patapinājuma ņēmējs pieņem bezatlīdzības lietošanā uz zemesgabaliem esošās inženierbūves, kas uzskaitītas Līguma pielikumā Nr. 1., lai veiktu to kopšanu un uzturēšanu (grāvju, caurteku un tiltu gultņu attīrīšana no krūmu apauguma un piesārņojuma netraucētai ūdens novadīšanai).
	3. Zemesgabala lietošanas mērķis – Pašvaldības likuma 4. panta pirmās daļas 2. un 6. punktā noteikto pašvaldības autonomo funkciju (gādāt par pašvaldības administratīvās teritorijas labiekārtošanu un sanitāro tīrību, gādāt par iedzīvotāju veselību, īstenojot veselīga dzīvesveida veicināšanas pasākumus) īstenošanai – tajā skaitā veloceliņa/slēpošanas trases (nemotorizēta Zaļo ceļu transporta koridora (Green way)) izveidošanai.
	4. Zemesgabalu robežas norādītas klāt pievienotajā zemesgabala robežu plānā (Līguma pielikums Nr.2).
2. **Līguma termiņš**
	1. Līgums stājas spēkā ar parakstīšanas brīdi ar darbības termiņu uz 5 (pieciem) gadiem, bet ir saistošs ar 2025. gada 11. jūniju, ņemot vērā, ka turpinās zemes vienību faktiskā lietošana.
	2. Līguma termiņš var tikt mainīts Pusēm rakstiski vienojoties.
3. **Zemesgabala un inženierbūvju nodošana un pieņemšana**
	1. Zemesgabala un inženierbūvju nodošana – pieņemšana notiek Pušu pilnvarotām personām parakstot nodošanas – pieņemšanas aktu (Līguma pielikums Nr.3), kurā atspoguļots apsekošanas rezultātā konstatētais, t.sk. par:
		1. Zemes un inženierbūvju stāvokli:
* zemesgabala mehānisko piesārņojumu pēc vizuālā vērtējuma;
* zemesgabala ķīmisko piesārņojumu pēc vizuālā vai ķīmisko analīžu vērtējuma;
	+ 1. pazemes komunikācijām un citiem apgrūtinājumiem.
	1. Ar zemesgabala un inženierbūvju nodošanas – pieņemšanas akta parakstīšanu Patapinājuma ņēmējs apliecina, ka ir iepazinies ar zemesgabala un inženierbūvju stāvokli un tam nav nekādu pretenziju pret to.
	2. Līdz ar zemesgabalu nodošanu patapinājuma lietošanā, tiek nodotas arī uz tām esošās inženierbūves (zemes klātne, dzelzsbetona tilti, metāla tilti, dzelzsbetona teknes, caurtekas), kas atrodas Patapinājuma devēja pamatlīdzekļu uzskaitē un kuru kopšanu (grāvju, caurteku un tiltu gultņu attīrīšana no krūmu apauguma un piesārņojuma netraucētai ūdens novadīšanai) nodrošina Patapinājuma ņēmējs.
	3. Beidzoties Līguma darbības termiņam vai pārtraucot tā darbību pirms termiņa, Patapinājuma ņēmējs 10 (desmit) dienu laikā apņemas nodot zemesgabalu Patapinātājam izmantošanai derīgā stāvoklī – sakoptu, sakārtotu, aiz sevis neatstājot gružus, kā tas tika pieņemts saskaņā ar Līguma 3.1.punktā norādīto, pieļaujot saprātīgu nolietošanās pakāpi. Ja pēc zemesgabala atbrīvošanas tiek konstatēts, ka zemesgabals nav pienācīgi uzturēts, Patapinātājam ir tiesības likt to sakopt uz Patapinājuma ņēmēja rēķina (pirms tam, rakstiski brīdinot Patapinājuma ņēmēju), un Patapinājuma ņēmējs apņemas veikt nekavējošu rēķina apmaksu par šiem darbiem.
	4. Gadījumā, ja Patapinājuma ņēmējs neievēro Līguma 3.3. punktā noteikto zemesgabala atbrīvošanas termiņu, Patapinātājs nosūta Patapinājuma ņēmējam rakstisku brīdinājumu par nepieciešamību atbrīvot zemesgabalu 10 (desmit) dienu laikā. Gadījumā, ja brīdinājumā norādītajā termiņā zemesgabals netiek atbrīvots no Patapinājuma ņēmēja kustamām mantām, visa manta, kas atradīsies uz zemesgabala pēc Līguma izbeigšanās, uzskatāma par atmestu atbilstoši Civillikuma 941.pantam un tiks uzskatīts, ka Patapinājuma ņēmējs tieši izteicis vēlmi atteikties no tiesībām uz šo mantu. Patapinātājs ir tiesīgs to izmantot pēc saviem ieskatiem vai pārvietot citā vietā(-ās), noformējot par to attiecīgu aktu. Izdevumus par mantu pārvietošanu un glabāšanu pilnā apmērā sedz Patapinājuma ņēmējs.
1. **Patapinājuma ņēmēja pienākumi un tiesības**
	1. Patapinājuma ņēmēja pienākumi:
		1. izmantot zemesgabalu un inženierbūves atbilstoši Līguma 1.2. un 1.3. punktā noteiktajam mērķim, zemesgabala un inženierbūvju izmantošanai citiem mērķiem ir nepieciešama Patapinātāja rakstveida piekrišana;
		2. zemesgabala un inženierbūvju izmantošanas laikā uzturēt zemesgabalu un inženierbūves kārtībā un saudzīgi izturēties pret tām, kā arī segt ar to saistītos izdevumus;
		3. patstāvīgi uz sava rēķina iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot zemesgabalu Līgumā norādītajam mērķim;
		4. ievērot un izpildīt Latvijas Republikas normatīvos aktus, valsts iestāžu un pašvaldības saistošos noteikumus un lēmumus, Valsts ugunsdzēsības un glābšanas dienesta, Patapinātāja un citu kompetentu iestāžu prasības attiecībā uz zemesgabala lietošanu;
		5. ievērot ugunsdrošības un sanitārās uzraudzības noteikumus objektos, kas atrodas zemesgabalā. Par ugunsdrošību zemesgabalā ir atbildīgs Patapinājuma ņēmējs saskaņā ar spēkā esošajiem tiesību aktiem;
		6. atlīdzināt Patapinātājam savas vainas dēļ radušos tiešos zaudējumus, kas radušies nepildot vai neatbilstoši pildot Līgumā paredzētos noteikumus;
		7. netraucēt Patapinātāja piekļūšanu zemesgabalam, lai veiktu pārbaudi par zemesgabala izmantošanu Līgumā norādītajam mērķim un noteikumiem;
		8. netraucēt Patapinātāja darbinieku un/vai citu komersantu piekļūšanu zemesgabalā izvietoto Patapinātāja un/vai citu komersantu esošo inženierkomunikāciju apkalpošanu, remontu vai avārijas seku novērošanu, tai skaitā sakaru torņos/mastos vai pie/zem torņiem/mastiem (ja tādi izvietoti);
		9. ar savu darbību neizraisīt zemes appludināšanu ar notekūdeņiem, tās pārpurvošanos vai sablīvēšanos, nepieļaut zemesgabala piesārņošanu ar sadzīves atkritumiem, ķīmiskām vai radioaktīvām vielām un citus zemi postošus procesus, par saviem līdzekļiem novērst kaitējumu, kas radies minēto apstākļu rezultātā, kā arī rakstiski paziņot Tehniskās ekspluatācijas direkcijas Sliežu ceļu pārvaldes dispečeram, diennakts tālrunis 67233594 vai 29531427, e-pasts: Tatjana.Gorbacevica@ldz.lv vai klientu servisa centram 80021181, e-pasts: uzzinas@ldz.lv, kā arī veikt visus atbilstošos neatliekamos pasākumus piesārņojuma likvidēšanā;
		10. nepieļaut darbības, kas pasliktina zemesgabala kvalitāti;
		11. nodrošināt zemesgabalā esošo elektroapgādes un sakaru iekārtu saglabāšanu, ievērot meliorācijas sistēmu un būvju, autoceļu un dzelzceļu, kabeļu, cauruļvadu, gaisa elektrības pārvades līniju un sakaru līniju aizsardzības un ekspluatācijas noteikumus;
		12. neveikt uz zemesgabala patvaļīgu būvniecību, patapinājuma ņēmējam nav tiesību būvēt patstāvīgus īpašuma objektus un izvietot tos uz zemesgabala;
		13. atlīdzināt zaudējumus, kas radušies Patapinātājam, citiem zemes lietotājiem, sabiedrībai vai apkārtējai videi sakarā ar Līguma neievērošanu vai neatļautām darbībām;
		14. izpildīt citus Patapinājuma ņēmēja pienākumus atbilstoši Līguma un Latvijas Republikas normatīvo aktu prasībām;
		15. kabeļu aizsardzības zonā bez saskaņošanas ar Tehniskās ekspluatācijas direkcijas Elektrotehnisko pārvaldi aizliegts veikt darbus saistītus ar koku un krūmu stādīšanu, grunts noņemšanu un uzbēršanu, kā arī konteineru uzstādīšanu. Ja nepieciešams šķērsot kabeļu trasi ar tehniku dzelzceļa kabeļu zonā, jāieklāj uz trases vismaz 5 metrus garas dzelzsbetona vai metāla plātnes ar izturību atbilstoši tehnikas svaram. Ja nepieciešams braukt ar tehniku blakus dzelzceļa kabeļa aizsargjoslai, iepriekš veikt komunikāciju noteikšanu un kustības maršruta saskaņošanu ārpus komunikācijām;
		16. ja tiek plānoti rakšanas darbi vai braukšana ar tehniku iznomātā zemesgabala teritorijā Patapinātāja komunikāciju aizsargjoslas zonā, nepieciešams informēt Tehniskās ekspluatācijas direkcijas Elektrotehniskās pārvaldes tehniskos noteikumus un informēt Tehniskās ekspluatācijas direkcijas Elektrotehniskās pārvaldes darbiniekus 3 darba dienas pirms darbu uzsākšanas, nosūtot informāciju uz e-pastu ep@ldz.lv. VAS “Latvijas dzelzceļš” komunikāciju tuvumā veikt darbus tikai attiecīgās nozares personāla uzraudzībā;
		17. bez patapinātāja piekrišanas, aizliegts veikt koku, krūmu un dabīgās saaudzes novākšanu. Nokaltušo un bīstamo koku ciršana ir atļauta tikai ar Patapinātāja iepriekšēju rakstisku piekrišanu, jautājumos par piekrišanas saņemšanu kontaktpersona ir Patapinātāja Tehniskās ekspluatācijas direkcijas Sliežu ceļu pārvalde, e-adrese: scp@ldz.lv;
		18. zemes klātne nav izmantojama smagā (virs 3,5 t) autotransporta un traktortehnikas braucienam, bez atsevišķas saskaņošanas ar Patapinātāju;
	2. Patapinājuma ņēmēja tiesības:
		1. nodot zemesgabala lietošanas tiesības trešajām personām tikai ar Patapinātāja rakstisku piekrišanu;
		2. veikt būvniecību zemesgabalā, tajā skaitā pārbūvi un apbūvi, tikai ar Patapinātāja rakstisku piekrišanu un saskaņā ar spēkā esošajiem būvniecību reglamentējošiem normatīvajiem aktiem;
		3. izmantot koplietošanas piebraucamos ceļus, lai piekļūtu zemesgabalam.
2. **Patapinātāja pienākumi un tiesības**
	1. Patapinātāja pienākumi:
		1. nodot Patapinājuma ņēmējam lietošanā zemesgabalu un inženierbūves saskaņā ar Līguma noteikumiem;
		2. gadījumos, kas minēti Līguma 6.3.1. – 6.3.7.punktā, brīdināt Patapinājuma ņēmēju un prasīt tam konstatēto trūkumu novēršanu 15 (piecpadsmit) kalendāro dienu laikā no paziņojuma nosūtīšanas dienas.
	2. Patapinātāja tiesības:
		1. izmantot zemesgabalu, lai piekļūtu Patapinātāja īpašumam, kā arī uzturētu un ekspluatētu dzelzceļa infrastruktūras objektus;
		2. veikt nepieciešamās darbības, lai atbrīvotu zemesgabalu, Līguma darbības termiņa izbeigšanas vai arī pirmstermiņa izbeigšanas gadījumā, saskaņā ar Līguma un Latvijas Republikas normatīvo aktu noteikumiem;
		3. Līguma darbības laikā, kā arī tam izbeidzoties, pieprasīt no Patapinājuma ņēmēja likvidēt visas tās izmaiņas un papildinājumus zemesgabalā, kas ir veiktas bez Patapinātāja rakstiskas atļaujas un saskaņojuma;
		4. jebkurā laikā, iepriekš rakstiski brīdinot par to Patapinājuma ņēmēju, veikt vispārēju zemesgabala apskati, lai pārbaudītu Līguma noteikumu izpildi;
		5. rādīt zemesgabalu potenciālajiem zemesgabala nomniekiem vai lietotājiem, ja saņemts paziņojums no Patapinājuma ņēmēja par pirmstermiņa Līguma izbeigšanu vai izbeidzoties Līguma termiņam, iepriekš par to rakstiski brīdinot Patapinājuma ņēmēju;
		6. Patapinātāja Tehniskās ekspluatācijas direkcijas Elektrotehnikai pārvaldei ir tiesības uz komunikāciju aizsardzības saglabātību un piekļuvi tām;
		7. informējot Patapinājuma ņēmēju 30 (trīsdesmit) kalendārās dienas iepriekš, grozīt patapinājumā nodotā zemesgabala platību vai tā konfigurāciju, ja zemesgabala daļa nepieciešama Patapinātāja pamatdarbības nodrošināšanai, dzelzceļa infrastruktūras attīstībai, būvniecībai vai citu normatīvajos aktos noteikto publisko funkciju veikšanai;
		8. Patapinātājam un citiem komersantiem ar Patapinātāja atļauju ir tiesības veikt zemesgabala lietošanas tiesību aprobežošanu ar jaunu inženierkomunikāciju vai citu objektu izbūvi, par to brīdinot Patapinājuma ņēmēju vismaz 10 (desmit) kalendārās dienas iepriekš;
		9. Bez saskaņošanas ar Patapinājuma ņēmēju, veikt zemesgabalā projektēšanas darbus un cita veida darbus realizējot dzelzceļa infrastruktūras attīstības projektus.
	3. Patapinātājs ar Līgumu neuzņemas, un tas nav atbildīgs par zemesgabalā novietotajām Patapinājuma ņēmēja iekārtām, inventāru un citu īpašumu. Patapinātājam nav jāsedz zaudējumi Patapinājuma ņēmējam, kas nav radušies Patapinātāja vainas dēļ.
3. **Līguma grozīšana un izbeigšana pirms termiņa**
	1. Visus Līguma grozījumus un papildinājumus Puses noformē rakstiski, tie pievienojami Līgumam un ir tā neatņemamas sastāvdaļas.
	2. Līgumu var izbeigt Pusēm rakstiski vienojoties, kā arī citos Līgumā un Latvijas Republikas normatīvajos aktos paredzētajos gadījumos.
	3. Patapinātājam ir vienpusējas tiesības izbeigt Līguma darbību pirms termiņa, neatlīdzinot Patapinājuma ņēmējam zaudējumus, rakstiski brīdinot Patapinājuma ņēmēju 30 (trīsdesmit) kalendārās dienas iepriekš, ievērojot Līguma 5.1.2.punktu, ja Patapinājuma ņēmējs:
		1. izmanto zemesgabalu un inženierbūves mērķiem, kas nav paredzēti Līguma 1.2. un 1.3. punktos, vai arī pārkāpj Līguma noteikumus;
		2. zemesgabals vai inženierbūves nepieciešams LDz pamatdarbības nodrošināšanai;
		3. ar savu darbību pasliktina zemesgabala un inženierbūvju stāvokli, par ko tiek sastādīts akts;
		4. nodevis zemesgabalu un inženierbūves trešajai personai lietošanā vai arī izmanto zemesgabalu kopdarbībai ar trešajām personām bez rakstiskas saskaņošanas ar Patapinātāju, izņemot 4.2.2.punkta noteikto;
		5. Patapinājuma ņēmējs patvaļīgi, bez rakstiskas saskaņošanas ar Patapinātāju vai arī pārkāpjot attiecīgos Latvijas Republikas normatīvos aktus, veic patvaļīgu būvniecību zemesgabalā;
		6. pēc atkārtota brīdinājuma nav izpildījis citus pienākumus, kas noteikti Līguma 4.sadaļā;
		7. neievēro Latvijas Republikas Civillikuma vai Latvijas Republikas normatīvo aktu noteikumus, kas attiecas uz zemesgabala lietošanu un uzturēšanu.
	4. Papildus Līguma 6.3.punktā minētajiem gadījumiem, Patapinātājam ir vienpusējas tiesības izbeigt Līguma darbību pirms termiņa, neatlīdzinot Patapinājuma ņēmējam zaudējumus, rakstiski paziņojot Patapinājuma ņēmējam 30 (trīsdesmit) kalendārās dienas iepriekš, ja zemesgabals ir nepieciešams Patapinātājam savas pamatdarbības nodrošināšanai.
	5. Patapinājuma ņēmējam ir tiesības vienpusēji izbeigt Līgumu pirms termiņa, par to rakstiski paziņojot Patapinātājam 30 (trīsdesmit) kalendārās dienas iepriekš, ja zemesgabals ir kļuvis nelietojams Līgumā paredzētajam mērķim no Patapinājuma ņēmēja neatkarīgu iemeslu dēļ vai zemesgabals un inženierbūves vairs netiek izmantotas šā Līguma 1.3.punktā minēto funkciju īstenošanai.
	6. Patapinātājam ir vienpusējas tiesības grozīt patapinājuma lietošanā nodoto zemesgabala platību, ja Patapinātājam rodas nepieciešamība izmantot zemesgabalus dzelzceļa infrastruktūras attīstībai, Patapinātāja darbības nodrošināšanai, būvniecībai vai citu normatīvajos aktos noteikto publisko funkciju veikšanai.
	7. Patapinātājam ir tiesības Līgumu izbeigt vienpusējā kārtā vai no tā atkāpties, rakstiski par to paziņojot Patapinājuma ņēmējam nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Iestājoties jebkuram no Līguma 6.3., 6.4., 6.5. un 6.6.punktā minētajiem apstākļiem, Patapinājuma ņēmējs atbrīvo zemesgabalu saskaņā ar Līguma 3. sadaļas noteikumiem.
4. **Strīdu atrisināšana un Pušu atbildība**
	1. Puses vienojas par strīdu izskatīšanu sarunu ceļā. Ja strīdu nav iespējams noregulēt sarunu ceļā, tas tiks izskatīts Latvijas Republikas tiesā atbilstoši Latvijas Republikas normatīvajiem aktiem.
	2. Jebkura no Pusēm atlīdzina otrai Pusei visus tiešos zaudējumus, kas radušies otrai Pusei sakarā ar Līgumā noteiktu vienas Puses pienākuma pārkāpumu, nepienācīgu izpildi vai neizpildi.
	3. Ja kādu Patapinājuma ņēmēja darbību rezultātā Patapinātajam tiek aprēķinātas soda sankcijas, tai skaitā saistītas ar neatbilstošu zemesgabala izmantošanu, atbildība par šādām sankcijām pilnībā tiek uzlikta Patapinājuma ņēmējam.
	4. Ja starp Pusēm sakarā ar nodarītajiem zaudējumiem rodas strīdi, zaudējumu apmēru var noteikt neatkarīgie eksperti, kuru pakalpojumus apmaksā zaudējumus izraisījusī vai zaudējumos vainīgā Puse.
5. **Nepārvaramā vara**
	1. Puses nav atbildīgas par Līguma nosacījumu neizpildi vai neatbilstošu izpildi, ja tas noticis nepārvaramas varas apstākļu iestāšanās rezultātā, tādu kā dabas katastrofas, zemestrīce, viesuļvētra, plūdi, masu nekārtības, jebkāda rakstura kara darbība, kā arī citi ārkārtēja rakstura notikumi, ko Puses nav varējušas ne paredzēt, ne kādā veidā novērst.
	2. Ja Puse nevar pilnībā vai daļēji izpildīt savus pienākumus, pastāvot Līguma 8.1.punktā minētajiem apstākļiem, pienākumu izpildes termiņš jāpagarina par tādu periodu, kas līdzvērtīgs laika periodam, kurā šie apstākļi ir pastāvējuši.
	3. Pusei, kurai kļuvis neiespējami izpildīt savas saistības saskaņā ar Līguma 8.1.punktā minētajiem apstākļiem, nekavējoties par šādu apstākļu rašanos rakstiski jāinformē otra Puse, kā arī jāiesniedz attiecīgas institūcijas izziņa apstiprinājumam.
6. **Komercnoslēpums**
	1. Līguma saturs, kā arī informācija, ar kuru Puses apmainās Līguma izpildes gaitā, ir komercnoslēpums un Puses Līguma darbības laikā un pēc tam to neizpauž trešajām personām izņemot Latvijas Republikas spēkā esošajos normatīvajos aktos noteiktajos gadījumos un tajos noteiktajā kārtībā. Pusēm ir aizliegts bez iepriekšējas otras Puses rakstiskas atļaujas jebkādā veidā informēt trešās personas par Līgumu, ja tas nav tieši saistīts ar Līgumā noteikto saistību izpildi, izņemot, ja šādu informāciju pieprasa valsts institūcijas Latvijas Republikas spēkā esošajos normatīvajos aktos noteiktajos gadījumos un tajos noteiktajā kārtībā.
	2. Saņemto Pušu komercnoslēpumu saturošo informāciju Puse apņemas izmantot vienīgi Līguma 1.3.punktā norādītajam mērķim, ievērojot otras Puses komercintereses un šo konfidencialitātes pienākumu.
7. **Personas datu aizsardzība**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām
	2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
8. **Noslēguma noteikumi**
	1. Līgums ir saistošs Pušu pilnvarotajiem pārstāvjiem, saistību un tiesību pārņēmējiem, un tajā noteiktās vienas un otras Puses tiesības un pienākumus neviena no Pusēm nevar nodot trešajām personām bez otras Puses rakstiskas piekrišanas.
	2. Pušu pārstāvji, kas paraksta Līgumu, ar to apliecina, ka viņiem piešķirtas un atbilstoši Latvijas Republikas spēkā esošajiem tiesību aktiem ir reģistrētas paraksta tiesības viņu pārstāvēto Pušu vārdā, kā arī to, ka viņiem piešķirtas pilnvaras tajā apjomā, kāds nepieciešams Līguma noslēgšanai (parakstīšanai) saskaņā ar tajā paredzētajiem nosacījumiem.
	3. Visi paziņojumi Līguma sakarā nosūtāmi uz zemāk norādītājām adresēm un visi paziņojumi, izņemot rēķinus, tiek uzskatīti par saņemtiem, kad nogādāti personīgi ar saņemšanas apstiprinājumu vai iesniegti parakstīti elektroniski e-pastā info@ldz.lv, vai 7 (septiņas) dienas pēc tam, kad nosūtīti pa pastu Latvijas teritorijā ierakstītā vēstulē. Puse, mainot zemāk norādītos rekvizītus, apņemas 7 (septiņu) dienu laikā paziņot otrai Pusei par izmaiņām.
	4. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski paziņot otrai Pusei 5 (piecu) darbdienu laikā. Puses uzņemas pilnu atbildību par šī pienākuma savlaicīgu nepildīšanu.
	5. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.
	6. Līgums ietver visas Pušu vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas starp Pusēm.
	7. Mainoties Pušu rekvizītiem, Pušu kontaktpersonām un/vai Līgumā noteiktajiem e-pastiem, attiecīgā Puse nekavējoties informē rakstiski otru Pusi, norādot informāciju par izmaiņām, ar vēstuli, kuru parakstījusi attiecīgās Puses persona ar pārstāvības tiesībām(ja attiecināms, atbilstošu pilnvarojumu) un šī vēstule ir uzskatāma par Līguma neatņemamu sastāvdaļu (bez rakstiskas vienošanās par grozījumiem Līgumā), vai Puses paraksta savstarpēju vienošanos.
	8. Līgums kopā ar pielikumiem ir parakstīts ar drošu elektronisko parakstu un satur laika zīmogu. Patapinātājs ar drošu elektronisko parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Patapinājuma ņēmēja e-pasta adresi:  pasts@madona.lv. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
9. **Pušu juridiskās adreses un rekvizīti:**

**Patapinātājs**:

**Valsts akciju sabiedrība “Latvijas dzelzceļš”** – Emīlijas Benjamiņas iela 3, Rīga, LV-1050, vienotais reģistrācijas Nr.40003032065, PVN reģ.Nr.LV40003032065.

Norēķinu konts Nr.LV17RIKO0000080249645, Luminor Bank AS Latvijas filiāle, SWIFT kods RIKOLV2X.

**Patapinājuma ņēmējs**:

**Madonas novada pašvaldība** – Saieta laukums 1, Madona, Madonas nov., LV-4801, reģistrācijas Nr. 90000054572, tālr.: +371 64860090, e-pasts:  pasts@madona.lv, norēķinu konts Nr. LV37UNLA0030900130116 , AS “SEB banka”, SWIFT kods UNLALV2X.

**Patapinātājs: Patapinājuma ņēmējs:**

*(\*paraksts)* *(\*paraksts)*

**A.Grinbergs \_.\_\_\_\_\_\_\_\_\_\_\_**